
                 08.08.2012. a nr…..

Projekteerimistingimuste kinnitamine

(Liiva tn 5 üksikelamu rekonstrueerimine ja rajatiste ehitamine)

	1. ASJAOLUD JA MENETLUSE KÄIK




02.08.2012. a taotlesid Dmitri Frolov ja Anna Karina Narva Linnavalitsuse Arhitektuuri- ja Linnaplaneerimise Ametilt projekteerimistingimusi Liiva tn 5 üksikelamu rekonstrueerimiseks (katusekatte ja välisviimistluse materjalide vahetamine) ilma hoone maapealse osa kubatuuri laiendamiseta ning varjualuse (konstruktiivselt hoonetest eraldiseisev) ja piirde ehitamiseks. 
	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 

2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Kinnitada projekteerimistingimused Liiva tn 5 üksikelamu rekonstrueerimiseks ning rajatiste ehitamiseks järgnevalt:

	3.1 ÜLDANDMED



	3.1.1    Ehitisregistri andmed: eramu (mansardiga), ehitisregistri kood 118007286, 1 korrus, ehitisealune pind 64 m2; majandushoone (lammutatud), ehitisregistri kood 118007287, 1 korrus, ehitisealune pind 33 m2; abihoone-saun, ehitisregistri kood 120296316, 2 korrust, ehitisealune pind 77 m2; kaev, ehitisregistri kood 220451785, ehitisealune pind 1 m2; sideõhuliin, ehitisregistri kood 220609070, ehitisealune pind 108,8 m2; kanalisatsioonitoru, ehitisregistri kood 220653562, ehitisealune pind 8,8 m2; 
3.1.2    Kinnistusraamatu andmed: katastriüksuse tunnus 51101:004:0034, pindala 1012,0 m2.           

	3.1.3 Projekteerimistingimuste koostamise aluseks on projekteerimistingimuste 02.08.2012. a taotlus nr 7046/1-14, Ehitusseadus, Narva linna üldplaneering, Narva linna ehitusmäärus, Eestis kehtivad normatiivid, EPN, Eesti Standardid, Asjaõigusseadus, Euroopa Parlamendi ja Nõukogu direktiiv 2002/91/EÜ ehitiste energiatõhususe kohta.


	3.2 PROJEKTEERIMISE EESMÄRK




Projekti koostamise eesmärgiks on Liiva tn 5 üksikelamu rekonstrueerimine ja rajatiste ehitamine.

	3.3 ÜLDNÕUDED




3.3.1   Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas: 

- Majandus- ja Kommunikatsiooniministri 17.09.2010.a. kehtestatud määrus nr 67 “Nõuded ehitusprojektile”;

-  Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri” või Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;  
-  Eesti Standard EVS 811:2012 „Hoone ehitusprojekt”;

-  Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;


- Narva Linnavolikogu 30.11.2006.a kinnitatud määrus nr. 48 “Narva linna ehitusmäärus”;


- Eesti standard EVS 907 ”Rajatiste ehitusprojekt”.
3.3.2
Väljastatud projekteerimistingimused lisada projekti kausta.
3.3.3
Projekt peab olema koostatud või kontrollitud projekteerimises pädeva vastutava spetsialisti poolt (Ehitusseadus § 18 lg 4 p 1).
3.3.4
Projekt peab olema heaks kiidetud kõigil seadusega ettenähtud juhtudel.

3.3.5
Projekti koosseisus esitada spetsialistide originaalallkirjad ja ametiasutuse originaalkooskõlastused. Kooskõlastus peab olema üheselt mõistetav ja sisaldama tööde loetelu, millega ollakse nõus. 
3.3.6
Esitada projekti nimetus vastavalt projekteerimistingimustele: “Liiva tn 5 üksikelamu rekonstrueerimise ning rajatiste ehitamise ehitusprojekt”.
3.3.7
Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500. Ametiasutuse geodeesia- ja maakorralduse osakonna spetsialisti poolt kooskõlastatud geodeetiline krundi alusplaan esitada paberkandjal ehitusprojekti lisana.

3.3.8
Asendiplaan esitada mõõtkavas 1:500. Asendiplaanil esitada tabel: „Ehitiste eksplikatsioon” (sh välisvõrkude andmed) ning kinnistu tehnilised näitajad. Asendiplaanil näidata projekteeritava ala piirid, ehitiste asukohad ja mõõtmed, kaugused lähimate piiride ja ehitisteni, parkimiskoht, juurdepääsud avalikult kasutatavale teele, sisse- ja väljasõit krundilt jne. Määratleda pinnakatted.
3.3.9
Värvivaated esitada mõõtkavas 1:100. Vaadetel näidata peasissepääsude detaillahendused, vaadete tähistused, akende ja uste värvitoonid, välisviimistluse materjalid, värvikoodid, värvikataloogi nimetus jne. Metallosade värvitoonid esitada RAL kataloogi järgi.
3.3.10
Hoone tarindite soojustamise puhul esitada soojustatud piirdetarindite lõiked ja soojustatud välisseina (ümber aknaava) lõige, fassaadide soojustamise skeem, soojustehnilised arvutused koos valemitega.  

3.3.11
Eelneva ehitusprojekti asendiplaan ning ehitiste joonised, mis kajastavad projekteerimiseelseid seaduslikul alusel püstitatud ehitisi ja rajatud konstruktsioone, projekti tellija lähteülesanne, Narva Linnavalitsuse korraldus projekteerimistingimuste kinnitamise kohta, kehtestatud detailplaneeringu põhijoonise koopia esitada ehitusprojekti lisadena.
3.3.12
Esitada Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes identses komplekteeritud eksemplaris.
3.4  ARHITEKTUURSED JA LINNAEHITUSLIKUD TINGIMUSED

3.4.1
Ehitusala: Liiva tn 5 krundi piirides, mitte ületada väljakujunenud ehitusjoont.
3.4.2
Rekonstrueeritavate hoonete arv krundil: 1 (üksikelamu), projekteeritavate rajatiste arv kundil: 2 (varjualune, piire).
3.4.3
Hoone gabariidid: olemasolevad. 

3.4.4
Krundi maksimaalne täisehitus: 30%.

3.4.5
Katusekattematerjal: mitte kasutada asbesti sisaldavaid materjale. Katusekatte rekonstrueerimise puhul esitada katuse plaan ja kasutatavate materjalide spetsifikatsioon.
3.4.6
Välisviimistlus: projekti tellija soovil. 
3.4.7
Piirded ja parkimiskohad lahendada Liiva tn 5 krundi piirides. 

3.4.8
Piirete lubatud kõrgus: 1,5 m. Tänavapoolsed rajatised peavad olema kooskõlas hoonega ning lahendatud sobilikuna piirkonna miljöösse. Rajatised peavad olema ažuursed. Mitte kasutada augustatud/siledast teraslehest piiret ja profiilplekki. 
3.4.9
Vajadusel kruntidevaheliste piirete rajamine. Kruntidevaheliste piirete kõrgused ja tüübid kooskõlastada naaberkruntide omanikega.
3.4.10 
Piirete, jalgvärava, värava projekteerimise puhul esitada piirde vaade ja tehnilised näitajad. Postide betoonaluse projekteerimise puhul esitada vundamendiosa lõige.
3.4.11
Kinnistusiseste teede projekteerimise puhul esitada teekatte ristlõige ja põhilised pinnakatete tööde mahud. 

3.4.12
Kõvakattega pind ei tohi ületada haljastatavat pinda.

3.4.13
Juurdepääs krundile: Liiva tn poolt.

3.4.14
Segaolme- ja kompostitavate jäätmete käitlemine: vastavalt Narva jäätmehoolduseeskirjale.

3.4.15
Projekti koosseisus esitada lisaks:


- hoonete inventeerimisjoonised või viimane projekt


- uute seinte ja katuse konstruktsioon ja lõiked.

3.5 KOOSKÕLASTUSED

3.5.1
Ida-Eesti Päästekeskus.

3.5.2
Naaberkinnistute kaasomanikud. 

3.5.3

Narva Linnavalitsuse Arhitektuuri- ja Linnaplaneerimise Amet.

4. RAKENDUSSÄTTED
4.1
Käesolevad projekteerimistingimused on kehtivad kuni 22.08.2014. a.
4.2
Käesolev korraldus jõustub alates teatavakstegemisest.

4.3
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

